ఛాలెంజ్ రాముడు

ఛాలెంజ్ రాముడు 1980 లో విడుదలైన యాక్షన్ చిత్రం. అనిల్ ప్రొడక్షన్స్ నిర్మాణ సంస్థ  లో తాతినేని ప్రకాశరావు నిర్మించాడు. టిఎల్వి ప్రసాద్ దర్శకత్వం వహించాడు. ఇందులో ఎన్.టి.రామారావు, జయ ప్రద ప్రధాన పాత్రలలో  నటించగా, చక్రవర్తి సంగీతం సమకూర్చాడు.

కథ 
విజయారాం (ఎన్.టి.రామారావు) ఓడకు కెప్టెన్. సవాళ్లు చేసి వాటిని గెలిచే అలవాటు ఉంది అతనికి. ఒకసారి సింగపూర్ నుండి భారతదేశానికి వెళ్ళేటప్పుడు, అతను జస్టిస్ రాజశేఖరం (గుమ్మడి) కుమార్తె అరుణ (జయప్రద) ను కలుస్తాడు. విజయ్ స్నేహితుడు రాజు (నూతన్ ప్రసాద్) ఆమెను ప్రేమలో పడెయ్యమని సవాలు చేస్తాడు. కాలక్రమేణా వారు నిజంగానే ఒకరినొకరు ఇష్టపడతారు. భారతదేశానికి చేరుకున్న తరువాత, ఒక రోజు, విజయ్ అరుణ ఆమె తమ్ముడు మధు / బంటీ (మాస్టర్ పురుషోత్తం) ను పిక్నిక్ కి తీసుకువెళతాడు. అక్కడ బంటీ తప్పిపోతాడు. మరుసటి రోజు వారి ఇంటి ముందు ఒక వీడియో ఫిల్మ్ ఉంటుంది. ఒక వ్యక్తి బంటీని కిడ్నాప్ చేసామని ప్రస్తుతం కోర్టులో ప్రాసిక్యూట్ చేస్తున్న తన గ్యాంగ్ స్టర్ ను నిర్దోషిగా ప్రకటించాలనీ డిమాండు చేస్తాడు. కాని రాజశేఖరం అలా చేయడానికి నిరాకరిస్తాడు. ఇంతలో, విజయ్ ఆ వీడియోలో ఒక పెయింటింగ్ను గుర్తించడం ద్వారా ఒక క్లూ పొందుతాడు. బంటి కొచ్చిన్ వద్ద ఉన్నట్లు తెలుసుకుని అక్కడికి వెళ్లాలని నిర్ణయించుకుంటాడు. అదే సమయంలో, విజయ్ సంరక్షకుడు గోపాలం (మిక్కిలినేని), తన కుటుంబం మొత్తాన్ని జేమ్స్ (సత్యనారాయణ) చంపాడనీ, ఈ విషాద సంఘటన కొచ్చిన్ లోనే జరిగిందనీ చెబుతాడు. ఇప్పుడు విజయ్ రెండు పనులను సవాలుగా తీసుకుంటాడు. రాజు, అరుణతో కలిసి కొచ్చిన్ చేరుకుంటాడు జేమ్స్ తన పేరును రఘురామ్ గా మార్చుకున్న కిడ్నాపర్ అని తెలుసుకుంటాడు. చివరికి, విజయ్ బంటీని కాపాడి, జేమ్స్ పై ప్రతీకారం తీర్చుకుంటాడు. చివరగా విజయ్ అరుణ పెళ్ళితో సినిమా ముగుస్తుంది.

తారాగణం 

ఎన్.టి.రామారావు 
జయప్రద 
కైకాల సత్యనారాయణ 
గుమ్మడి వెంకటేశ్వరరావు 
నూతన్ ప్రసాద్ 
మిక్కిలినేని రాధాకృష్ణమూర్తి 
కాంతారావు 
రాళ్ళపల్లి 
నర్రా వెంకటేశ్వరరావు 
చలపతిరావు తమ్మారెడ్డి 
గీత

సాంకేతిక సిబ్బంది 

 కళ: తోటా హేమచందర్
 నృత్యాలు: శ్రీనివాస్
 స్టిల్స్: రాధా కృష్ణ మూర్తి
 పోరాటాలు: శివమరాజ్
 సంభాషణలు: జంధ్యాల
 సాహిత్యం: వేటూరి సుందరరామమూర్తి, ఆచార్య ఆత్రేయ
 నేపథ్య గానం: ఎస్పీ బాలు, పి. సుశీల
 సంగీతం: చక్రవర్తి
 కథ: జె.మహేంద్రన్
 కూర్పు: ఎం. కన్నన్
 ఛాయాగ్రహణం: పి.దేవరాజ్
 నిర్మాత: టాటినేని ప్రకాష్ రావు
 చిత్రానువాదం - దర్శకుడు: టిఎల్వి ప్రసాద్
 బ్యానర్: అనిల్ ప్రొడక్షన్స్
 విడుదల తేదీ: 1980 జనవరి 12

పాటలు

మూలాలు 

ఎన్టీఆర్‌ సినిమాలు
నూతన్ ప్రసాద్ నటించిన చిత్రాలు
గుమ్మడి నటించిన చిత్రాలు
సత్యనారాయణ నటించిన చిత్రాలు
రాళ్ళపల్లి నటించిన సినిమాలు
జయమాలిని నటించిన సినిమాలు